A4-0097/99

Ehdotus neuvoston päätökseksi makrotaloudellisen rahoitusavun myöntämisestä Bosnialle ja Hertsegovinalle (KOM(98)0652 - C4-0704/98 - 98/0311(CNS))

Ehdotus hyväksyttiin seuraavin tarkistuksin:

(Tarkistus 1)

Johdanto-osan 2 kappale

>Alkuperäinen teksti>

Bosnia ja Hertsegovina toteuttaa perustavanlaatuisia institutionaalisia ja poliittisia uudistuksia yhteisten instituutioiden ja yhteisön politiikan luomiseksi; Bosnia ja Hertsegovina pyrkii merkittävällä tavalla edistämään taloudellisia uudistuksia ja luomaan avoimen markkinatalouden,

>EP:n äänestyksessä hyväksytty teksti>

Bosnia ja Hertsegovina toteuttaa perustavanlaatuisia institutionaalisia ja poliittisia uudistuksia yhteisten instituutioiden ja yhteisön politiikan luomiseksi; Bosnia ja Hertsegovina pyrkii merkittävällä tavalla edistämään taloudellisia uudistuksia ja luomaan avoimen markkinatalouden

, mikä on ehdottoman välttämätöntä työpaikkojen ja parempien elinolojen luomiseksi kansalaisille sekä pakolaisten ja hätäsiirtolaisten paluun mahdollistamiseksi,

(Tarkistus 2)

Johdanto-osan 9 a kappale (uusi)

>Alkuperäinen teksti>

>EP:n äänestyksessä hyväksytty teksti>

komissio huolehtii siitä, että makrotaloudellista rahoitusapua käytetään yhteisön talousarvion tiukan valvonnan sääntöjen mukaisesti,

(Tarkistus 3)

Johdanto-osan 10 kappale

>Alkuperäinen teksti>

yhteisön makrotaloudellinen rahoitusapu Bosnialle ja Hertsegovinalle on tarkoituksenmukainen tapa auttaa maata sen ulkoisissa rahoitusongelmissa maksutasetta tukemalla ja valuuttavarantoa vahvistamalla,

>EP:n äänestyksessä hyväksytty teksti>

yhteisön makrotaloudellinen rahoitusapu Bosnialle ja Hertsegovinalle on tarkoituksenmukainen tapa auttaa maata sen ulkoisissa rahoitusongelmissa maksutasetta tukemalla ja valuuttavarantoa vahvistamalla

erityisesti hallinnon moitteettoman toimivuuden varmistamiseksi ja väestön sosiaalisten perustarpeiden tyydyttämiseksi,

(Tarkistus 4)

Johdanto-osan 10 a kappale (uusi)

>Alkuperäinen teksti>

>EP:n äänestyksessä hyväksytty teksti>

yhteisten instituutioiden lujittaminen ja Bosnian ja Hertsegovinan talousjärjestelmän uudistaminen ovat joulukuussa 1998 Madridissa pidetyssä rauhankonferenssissa asetetut kaksi ensisijaista tavoitetta,

(Tarkistus 5)

Johdanto-osan 10 b kappale (uusi)

>Alkuperäinen teksti>

>EP:n äänestyksessä hyväksytty teksti>

Euroopan unionin 8 päivänä kesäkuuta 1998 antamassa Bosniaa ja Hertsegovinaa koskevassa selvityksessä tunnustetaan, että tämän maan tulevaisuus on Euroopan käsissä ja että EU sekä Bosnia ja Hertsegovina ovat päättäneet tiivistää yhteistyötään yhteisen neuvoa-antavan työryhmän avulla,

(Tarkistus 6)

Johdanto-osan 10 c kappale (uusi)

>Alkuperäinen teksti>

>EP:n äänestyksessä hyväksytty teksti>

on aiheellista, että EU sekä Bosnia ja Hertsegovina toteuttavat yhteistyötään erilaisten pitkän ajanjakson aikana (2000 - 2006) käytössään olevien välineiden avulla,

(Tarkistus 7)

Johdanto-osan 12 kappale

>Alkuperäinen teksti>

rahoitusapuun liitettävä avustusosuus ei vaikuta budjettivallan käyttäjän toimivaltaan,

>EP:n äänestyksessä hyväksytty teksti>

rahoitusapuun liitettävä avustusosuus

kuuluu budjettivallan käyttäjän päätösvaltaan,

(Tarkistus 8)

1 artiklan 3 kohta

>Alkuperäinen teksti>

3. Rahoitusavun avustusosuus on enintään 30 miljoonaa ecua vuosina 1998 - 1999.

>EP:n äänestyksessä hyväksytty teksti>

3.

Rahoitusavun avustusosuus ovat enintään 30 miljoonaa euroa vuosina 1999 - 2000.Budjettivallan käyttäjä myöntää avustusosuuden lainan täydennykseksi nykyisten rahoitusnäkymien asettamien rajoitusten mukaisesti.

(Tarkistus 9)

1 artiklan 4 kohta

>Alkuperäinen teksti>

4. Yhteisön rahoitusapua hallinnoi komissio neuvotellen tiiviisti raha-asiain komitean kanssa ja tavalla, joka on kaikkien Kansainvälisen valuuttarahaston ja Bosnian ja Hertsegovinan välillä tehtyjen sopimusten mukainen.

>EP:n äänestyksessä hyväksytty teksti>

4.

Yhteisön rahoitusapua hallinnoi komissio neuvotellen tiiviisti raha-asiain komitean kanssa moitteettoman ja tehokkaan hallinnon periaatteiden sekä yhteisön talousarvion tiukan valvonnan sääntöjen mukaisesti ja tavalla, joka on kaikkien Kansainvälisen valuuttarahaston ja Bosnian ja Hertsegovinan välillä tehtyjen sopimusten mukainen.

(Tarkistus 10)

2 artiklan 2 kohta

>Alkuperäinen teksti>

2. Komissio tarkastaa säännöllisin väliajoin yhteistyössä raha-asiain komitean kanssa ja sovittaen toimintansa yhteen Kansainvälisen valuuttarahaston kanssa, että Bosnian ja Hertsegovinan talouspolitiikka ja institutionaalinen politiikka ovat tämän makrotaloudellisen rahoitusavun tavoitteiden mukaisia ja että sen ehdot täyttyvät.

>EP:n äänestyksessä hyväksytty teksti>

2.

Komissio tarkastaa säännöllisin väliajoin yhteistyössä raha-asiain komitean kanssa ja sovittaen toimintansa yhteen Kansainvälisen valuuttarahaston, korkean edustajan toimiston sekä tulli- ja veroasioissa avustavan EU:n viraston (CAFAO) kanssa, että Bosnian ja Hertsegovinan valtiolliset instituutiot toimivat tyydyttävästi ja että maan talouspolitiikka on tämän makrotaloudellisen rahoitusavun tavoitteiden mukaista ja että sen ehdot täyttyvät.

(Tarkistus 11)

5 artiklan ainoaa kohtaa edeltävä kohta (uusi)

>Alkuperäinen teksti>

>EP:n äänestyksessä hyväksytty teksti>

Komissio ilmoittaa Euroopan parlamentille etukäteen makrotaloudellisen rahoitusavun toisen erän vapauttamisesta.

(Tarkistus 12)

5 artikla

>Alkuperäinen teksti>

Komissio antaa vähintään kerran vuodessa Euroopan parlamentille ja neuvostolle kertomuksen, joka sisältää arvion tämän päätöksen täytäntöönpanosta.

>EP:n äänestyksessä hyväksytty teksti>

Komissio antaa vähintään kerran vuodessa

ennen 15 päivää syyskuuta Euroopan parlamentille ja neuvostolle kertomuksen, joka sisältää arvion tämän päätöksen täytäntöönpanosta.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi makrotaloudellisen rahoitusavun myöntämisestä Bosnialle ja Hertsegovinalle (KOM(98)0652 - C4-0704/98 - 98/0311(CNS))(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle KOM(98)0652 - 98/0311(CNS) ((EYVL C 396, 19.12.1998, s. 16.)),

- neuvoston kuultua sitä EY:n perustamissopimuksen 235 artiklan mukaisesti (C4-0704/98),

- ottaa huomioon työjärjestyksensä 58 artiklan,

- ottaa huomioon ulko- ja turvallisuusasiain sekä puolustuspolitiikan valiokunnan mietinnön ja budjettivaliokunnan sekä taloudellisten ulkosuhteiden valiokunnan lausunnot (A4-0097/99);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

4. Kehottaa puhemiestään välittämään tämän lausunnon neuvostolle ja komissiolle.